title: 2006/535/EK: A Tanács határozata ( 2004. április 29. ) az egyrészről az Európai Közösségek és azok tagállamai, másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv aláírásáról és átmeneti alkalmazásáról

text:
               16.8.2006

               HU

               Az Európai Unió Hivatalos Lapja

               L 224/8

         A TANÁCS HATÁROZATA
   (2004. április 29.)
   az egyrészről az Európai Közösségek és azok tagállamai, másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv aláírásáról és átmeneti alkalmazásáról
   (2006/535/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, összefüggésben a 300. cikke (2) bekezdése első albekezdésének első mondatával,
   tekintettel a 2003. április 16-i csatlakozási szerződésre és különösen annak 2. cikke (3) bekezdésére,
   tekintettel a csatlakozási szerződéshez csatolt okmányra és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               2003. december 8-án a Tanács felhatalmazta a Bizottságot, hogy a Közösség és tagállamai nevében tárgyalásokat folytasson a Moldovai Köztársasággal a partnerségi és együttműködési megállapodáshoz a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel és az Európai Unión belül végbement intézményi és jogi változásokhoz kapcsolódó egyes technikai kiigazítások biztosítása érdekében készülő jegyzőkönyvről.

               (2)

               A jegyzőkönyv egy későbbi időpontban történő, lehetséges megkötésére is figyelemmel, a felek a jegyzőkönyvre vonatkozóan tárgyalásokat folytattak, és azt most az Európai Közösség és tagállamai nevében aláírják.

               (3)

               A jegyzőkönyvet a csatlakozás időpontjától kezdődően átmeneti jelleggel, annak alakszerű megkötéséhez szükséges eljárások lefolytatásáig kell alkalmazni,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap arra, hogy kijelölje az egyrészről az Európai Közösségek és azok tagállamai, másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyvnek az Európai Közösség és tagállamai nevében történő aláírására jogosult személyt vagy személyeket, a jegyzőkönyv egy későbbi időpontban történő lehetséges megkötésére is figyelemmel.
   A jegyzőkönyv szövegét (1) csatolták e határozathoz.
   2. cikk
   A jegyzőkönyvet a csatlakozás időpontjától kezdődően a hatálybalépés időpontjáig átmeneti jelleggel kell alkalmazni.

      Kelt Luxembourgban, 2004. április 29-én.

            a Tanács részéről

            az elnök

         J. PRÖLL

      (1)  Lásd e Hivatalos Lap 10. oldalát.
   JEGYZŐKÖNYV
   az egyrészről az Európai Közösségek és azok tagállamai, másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevétele céljából
   A BELGA KIRÁLYSÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   a továbbiakban: „tagállamok”, amelyeket az Európai Unió Tanácsa képvisel, valamint
   AZ EURÓPAI KÖZÖSSÉG ÉS AZ EURÓPAI ATOMENERGIA-KÖZÖSSÉG,
   a továbbiakban: „Közösségek”, amelyeket az Európai Unió Tanácsa és az Európai Bizottság képvisel
   egyrészről, illetve
   A MOLDOVAI KÖZTÁRSASÁG
   másrészről,
   TEKINTETTEL a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia 2004. május 1-jén az Európai Unióhoz történő csatlakozására,
   A KÖVETKEZŐKBEN ÁLLAPODTAK MEG:
   1. cikk
   A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia az egyrészről az Európai Közösségek és azok tagállamai, másrészről a Moldovai Köztársaság közötti partnerség létrehozásáról szóló, 1994. november 28-án, Brüsszelben aláírt partnerségi és együttműködési megállapodás (a továbbiakban: „megállapodás”) részesei, így a Közösség többi tagállamához hasonlóan elfogadják és figyelembe veszik a megállapodás szövegét, csakúgy, mint az ugyanezen a napon aláírt záróokmányhoz csatolt együttes nyilatkozatoknak, levélváltásoknak és a Moldovai Köztársaság nyilatkozatának, valamint a megállapodás 1997. május 15-én kelt és 2000. október 12-én hatályba lépett jegyzőkönyvének szövegét.
   2. cikk
   Tekintettel az Európai Unión belül a közelmúltban végbement intézményi változásokra, a részes államok megállapodnak abban, hogy az Európai Szén- és Acélközösséget létrehozó szerződés lejártát követően a megállapodásnak az Európai Szén- és Acélközösségre hivatkozó rendelkezései az Európai Közösségre hivatkozó rendelkezéseknek minősülnek, amelyre az Európai Szén- és Acélközösség által vállalt minden jog és kötelezettség átszállt.
   3. cikk
   E jegyzőkönyv a megállapodás szerves részét képezi.
   4. cikk
   (1)   E jegyzőkönyvet a Közösségek, továbbá a tagállamok nevében az Európai Unió Tanácsa, valamint a Moldovai Köztársaság saját eljárásának megfelelően hagyja jóvá.
   (2)   A részes államok értesítik egymást az előző bekezdésben említett megfelelő eljárások teljesítéséről. A jóváhagyó okiratokat az Európai Unió Tanácsa Főtitkárságánál kell letétbe helyezni.
   5. cikk
   (1)   E jegyzőkönyv a 2003-as csatlakozási szerződés hatálybalépésének napján lép hatályba, feltéve hogy addig az időpontig az e jegyzőkönyvet jóváhagyó minden okiratot letétbe helyeztek.
   (2)   Amennyiben eddig az időpontig nem helyeztek minden, az e jegyzőkönyvet jóváhagyó okiratot letétbe, e jegyzőkönyv az utolsó jóváhagyó okirat letétbe helyezésének időpontját követő első hónap első napján lép hatályba.
   (3)   Amennyiben 2004. május 1-jéig nem helyeznek az e jegyzőkönyvet jóváhagyó minden okiratot letétbe, e jegyzőkönyv átmenetileg 2004. május 1-jétől kezdődő hatállyal alkalmazandó.
   6. cikk
   A megállapodás, a záróokmány és minden ahhoz csatolt dokumentum, továbbá az 1997. május 15-i partnerségi és együttműködési megállapodáshoz csatolt jegyzőkönyv cseh, észt, lengyel, lett, litván, magyar, máltai, szlovák és szlovén nyelven készült.
   Ezek e jegyzőkönyv mellékleteit képezik, és a megállapodás, a záróokmány és minden ahhoz csatolt dokumentum, továbbá az 1997. május 15-i partnerségi és együttműködési megállapodáshoz csatolt jegyzőkönyv más nyelven készült szövegeivel egyformán hitelesek (1).
   7. cikk
   E jegyzőkönyv másolatban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és moldáv nyelven készült, amelyek mindegyike egyformán hiteles.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  A megállapodás cseh, észt, lengyel, lett, litván, magyar, máltai, szlovák és szlovén nyelvi változatát a Hivatalos Lapban egy későbbi időpontban hirdetik ki.


title: A Tanács (KKPB) 2017/1427 határozata (2017. augusztus 4.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

text:
               5.8.2017

               HU

               Az Európai Unió Hivatalos Lapja

               L 204/99

         A TANÁCS (KKPB) 2017/1427 HATÁROZATA
   (2017. augusztus 4.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. július 31-én elfogadta a (KKBP) 2015/1333 határozatot (1).

               (2)

               Az Egyesült Nemzetek Biztonsági Tanácsa (ENSZ BT) 2017. június 29-én elfogadta a 2362 (2017) sz. határozatot, amelyben kiterjesztette az intézkedések alkalmazását a Líbiából jogellenesen kivitt, vagy kivinni próbált kőolajat – ideértve a nyersolajat és finomított kőolajtermékeket is – felrakodó, szállító vagy kirakodó hajókra, valamint részletesebben meghatározta a jegyzékbe vételi kritériumokat.

               (3)

               A (KKBP) 2015/1333 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1333 határozat a következőképpen módosul:

               1.

               a 6. cikk (1) bekezdése helyébe a következő szöveg lép:
               „(1)   A tagállamok a 2146 (2014) sz. ENSZ BT-határozat 5–9. pontjával és a 2362 (2017) sz. ENSZ BT-határozat 2. pontjával összhangban a nyílt tengeren ellenőrizhetik a jegyzékbe vett hajókat, és ennek során – az adott esetben alkalmazandó nemzetközi humanitárius jog és nemzetközi emberi jogi normák maradéktalan tiszteletben tartása mellett – minden olyan intézkedést alkalmazhatnak, amely arányos a konkrét körülményekhez képest, végrehajthatják az ilyen ellenőrzéseket és utasíthatják a hajót, hogy tegye meg a megfelelő intézkedéseket ahhoz, hogy – a líbiai kormány beleegyezésével és a líbiai kormánnyal egyeztetve – visszajuttassa Líbiába a kőolajat, ideértve a nyersolajat és finomított kőolajtermékeket is.”.

               2.

               a 7. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   Amennyiben a bizottság a jegyzékbe vételkor így rendelkezik, az a tagállam, amely valamely jegyzékbe vett hajó lobogó szerinti állama, utasítja a szóban forgó hajót, hogy a fedélzetére ne rakodja fel, ne szállítsa, illetve ne rakodja ki a Líbiából jogellenesen kivitt kőolajat – ideértve a nyersolajat és finomított kőolajtermékeket is –, amennyiben a líbiai kormány kapcsolattartó pontjától nem érkezik a 2146 (2014) ENSZ BT-határozat 3. pontjában említettek szerinti utasítás.”.

                           b)

                           az (5) bekezdés helyébe a következő szöveg lép:
                           „(5)   Amennyiben a bizottság a jegyzékbe vételkor így rendelkezik, a tagállamok állampolgárainak és a joghatóságuk alá tartozó szervezeteknek, illetve a tagállamok területéről tilos pénzügyi tranzakciót végezni a jegyzékbe vett hajók fedélzetén lévő, Líbiából jogellenesen kivitt kőolaj – ideértve a nyersolajat és finomított kőolajtermékeket is – vonatkozásában.”.

               3.

               a 8. cikk (1) bekezdése helyébe a következő szöveg lép:
               „(1)   A tagállamok megteszik az ahhoz szükséges intézkedéseket, hogy megakadályozzák a Biztonsági Tanács vagy a bizottság által az 1970 (2011) sz. ENSZ BT-határozat 22. pontjának, az 1973 (2011) sz. ENSZ BT-határozat 23. pontjának, a 2174 (2014) sz. ENSZ BT-határozat 4. pontjának, a 2213 (2015) sz. ENSZ BT-határozat 11. pontjának és a 2362 (2017) sz. ENSZ BT-határozat 11. pontjának megfelelően jegyzékbe vett és utazási korlátozás hatálya tartozó, az I. mellékletben felsorolt személyeknek a területükre történő belépését, valamint a területükön történő átutazását.”.

               4.

               a 9. cikk (1) bekezdése helyébe a következő szöveg lép:
               „(1)   Be kell fagyasztani minden olyan pénzeszközt, egyéb pénzügyi eszközt és gazdasági erőforrást, amely közvetlenül vagy közvetve a Biztonsági Tanács vagy a bizottság által az 1970 (2011) sz. ENSZ BT-határozat 22. pontjának, az 1973 (2011) sz. ENSZ BT-határozat 19. és 23. pontjának, a 2174 (2014) sz. ENSZ BT-határozat 4. pontjának, a 2213 (2015) sz. ENSZ BT-határozat 11. pontjának és a 2362 (2017) sz. ENSZ BT-határozat 11. pontjának megfelelően jegyzékbe vett és vagyoni eszközök befagyasztásának hatálya alá tartozó, a III. mellékletben felsorolt személyek és szervezetek tulajdonában van vagy ellenőrzése alatt áll.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. augusztus 4-én.

            a Tanács részéről

            az elnök

         M. MAASIKAS

      (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).


title: 2009/243/EK: A Bizottság határozata ( 2009. március 3. ) az Európai Közösség és tagállamai, valamint Albánia, Bosznia és Hercegovina, Bulgária, az Egyesült Nemzetek Ideiglenes Koszovói Közigazgatási Missziója, Horvátország, Izland, Macedónia Volt Jugoszláv Köztársaság, Montenegró, Norvégia, Románia és Szerbia között létrejött, az európai közös légtér (EKLT) létrehozásáról szóló többoldalú megállapodás értelmében létrehozott EKLT Vegyes Bizottságnak a megállapodás I. mellékletét módosító 1/2008 határozatára vonatkozó közösségi álláspontról

text:
               18.3.2009

               HU

               Az Európai Unió Hivatalos Lapja

               L 72/6

      A BIZOTTSÁG HATÁROZATA

   (2009. március 3.)
   az Európai Közösség és tagállamai, valamint Albánia, Bosznia és Hercegovina, Bulgária, az Egyesült Nemzetek Ideiglenes Koszovói Közigazgatási Missziója, Horvátország, Izland, Macedónia Volt Jugoszláv Köztársaság, Montenegró, Norvégia, Románia és Szerbia között létrejött, az európai közös légtér (EKLT) létrehozásáról szóló többoldalú megállapodás értelmében létrehozott EKLT Vegyes Bizottságnak a megállapodás I. mellékletét módosító 1/2008 határozatára vonatkozó közösségi álláspontról
   (2009/243/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Tanács és az Európai Unió tagállamainak a Tanács keretében ülésező képviselőinek 2006. június 9-i, az Európai Közösség és tagállamai és az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói Közigazgatási Missziója (1), a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között európai közös légtér (EKLT) létrehozásáról szóló többoldalú megállapodás aláírásáról és ideiglenes alkalmazásáról szóló 2006/682/EK határozatára (2),
   tekintettel az Európai Közösség és tagállamai, valamint az Albán Köztársaság, Bosznia és Hercegovina, a Bolgár Köztársaság, az Egyesült Nemzetek Ideiglenes Koszovói Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztáraság, a Norvég Királyság, Románia és a Szerb Köztársaság között létrejött, az európai közös légtér létrehozásáról szóló többoldalú megállapodásra (a továbbiakban: megállapodás) vonatkozó tanácsi határozatra (3) és különösen annak 3. cikkére,
   mivel:

               (1)

               A megállapodást a felek 2006. június 9-én írták alá.

               (2)

               A megállapodás 18. cikke létrehozza a megállapodás igazgatásáért és megfelelő végrehajtásáért felelős vegyes bizottságot.

               (3)

               A megállapodás aláírása óta új, a megállapodás végrehajtása szempontjából fontos közösségi jogi aktusok születtek.

               (4)

               A megállapodás 17. cikke (3) bekezdésének a) pontja előírja a vegyes bizottság számára, hogy a megállapodás I. mellékletének felülvizsgálata céljából alkosson határozatokat.

               (5)

               A megállapodásról szóló tanácsi határozat 2. cikkének (2) bekezdése értelmében a vegyes bizottság olyan határozatainak elfogadása esetén, amelyek csupán kiterjesztik a közösségi jog hatályát az EKLT-partnerországokra, a Közösség álláspontját a Bizottság fogadja el,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Közösség és tagállamai, valamint Albánia, Bosznia és Hercegovina, Bulgária, az Egyesült Nemzetek Ideiglenes Koszovói Közigazgatási Missziója, Horvátország, Izland, Macedónia Volt Jugoszláv Köztársaság, Montenegró, Norvégia, Románia és Szerbia között létrejött, az európai közös légtér (EKLT) létrehozásáról szóló többoldalú megállapodás 18. cikke értelmében létrehozott EKLT Vegyes Bizottságban az Európai Közösségnek a megállapodás I. mellékletének módosításával kapcsolatos álláspontja e határozat mellékletén alapul.

      Kelt Brüsszelben, 2009. március 3-án.

            a Bizottság részéről

         Antonio TAJANI

            alelnök

      (1)  Az ENSZ Biztonsági Tanácsa 1999. június 10-i 1244. sz. határozata szerint.

      (2)  HL L 285., 2006.10.16., 1. o.

      (3)  HL L 285., 2006.10.16., 3. o.

      MELLÉKLET
      „
            AZ EKLT VEGYES BIZOTTSÁG 1/2008 HATÁROZATA
            (2008. december 10.)
            az európai közös légtér létrehozásáról szóló többoldalú megállapodás I. melléklete új szövegének megállapításáról
            A VEGYES BIZOTTSÁG,
            tekintettel az Európai Közösség és tagállamai, valamint Albánia, Bosznia és Hercegovina, Bulgária, az Egyesült Nemzetek Ideiglenes Koszovói Közigazgatási Missziója (1), Horvátország, Izland, Macedónia Volt Jugoszláv Köztársaság, Montenegró, Norvégia, Románia és Szerbia között létrejött, az európai közös légtér létrehozásáról szóló többoldalú megállapodásra (a továbbiakban: EKLT-megállapodás) és különösen annak 17. cikke (3) bekezdésének a) pontjára,
            A KÖVETKEZŐKÉPPEN HATÁROZOTT:
            Egyetlen cikk
            Az EKLT-megállapodás I. mellékletének helyébe e határozat melléklete lép.

               Kelt Oslóban, 2008. december 10-én.

                     a Vegyes Bizottság részéről …, elnök

                     aláírás-hitelesítő …, titkár

            MELLÉKLET

                  »I. MELLÉKLET
                  A POLGÁRI LÉGI KÖZLEKEDÉS SZABÁLYAI
                  Az alábbi európai közösségi aktusok »alkalmazandó rendelkezései« az alapmegállapodással és a horizontális kiigazításokról szóló II. melléklettel összhangban alkalmazandók, hacsak ez a melléklet vagy az I–IX. jegyzőkönyv másképp nem rendelkezik. Szükség esetén konkrét kiigazítások egészítik ki az egyes aktusokra való hivatkozást.
                  A.   PIACI HOZZÁFÉRÉS ÉS KAPCSOLÓDÓ ÜGYEK
                  1008/2008/EK
                  Az Európai Parlament és a Tanács 1008/2008/EK rendelete (2008. szeptember 24.) a Közösségben a légi járatok működtetésére vonatkozó közös szabályokról (átdolgozott változat)
                  Alkalmazandó rendelkezések: 1–24. cikk, 26. cikk és I. melléklet
                  95/93/EGK
                  A Tanács 95/93/EGK rendelete (1993. január 18.) a Közösség repülőterein alkalmazandó résidőkiosztás egységes szabályairól
                  az alábbi módosításokkal:

                              —

                              Az Európai Parlament és a Tanács 894/2002/EK rendelete (2002. május 27.) a 95/93/EGK tanácsi rendelet módosításáról

                              —

                              Az Európai Parlament és a Tanács 1554/2003/EK rendelete (2003. július 22.) a 95/93/EGK tanácsi rendelet módosításáról

                              —

                              Az Európai Parlament és a Tanács 793/2004/EK rendelete (2004. április 21.) a 95/93/EGK tanácsi rendelet módosításáról

                        Alkalmazandó rendelkezések: 1–12. cikk és 14a. cikk (2) bekezdés
                  A 12. cikk (2) bekezdésében »a Bizottság« helyett »a vegyes bizottság« értendő.
                  96/67/EK
                  A Tanács 96/67/EK irányelve (1996. október 15.) a közösségi repülőterek földi kiszolgálási piacára való bejutásról
                  Alkalmazandó rendelkezések: 1–25. cikk és melléklet
                  A 10. cikkben »a tagállamok« helyett »az EK-tagállamok« értendő.
                  A 20. cikk (2) bekezdésében »a Bizottság« helyett »a vegyes bizottság« értendő.
                  785/2004/EK
                  Az Európai Parlament és a Tanács 785/2004/EK rendelete (2004. április 21.) a légifuvarozókra és légi járművek üzemben tartóira vonatkozó biztosítási követelményekről
                  Alkalmazandó rendelkezések: 1–8. cikk és 10. cikk (2) bekezdés
                  B.   LÉGIFORGALMI SZOLGÁLTATÁS
                  549/2004/EK
                  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet)
                  Alkalmazandó rendelkezések: 1–4., 6. és 9–14. cikk
                  550/2004/EK
                  Az Európai Parlament és a Tanács 550/2004/EK rendelete (2004. március 10.) a léginavigációs szolgálatoknak az egységes európai égbolt keretében történő ellátásáról (léginavigációs szolgálati rendelet)
                  Alkalmazandó rendelkezések: 1–19. cikk, I. és II. melléklet
                  551/2004/EK
                  Az Európai Parlament és a Tanács 551/2004/EK rendelete (2004. március 10.) a légtérnek az egységes európai égbolt keretében történő szervezéséről és használatáról (légtérrendelet)
                  Alkalmazandó rendelkezések: 1–11. cikk
                  552/2004/EK
                  Az Európai Parlament és a Tanács 552/2004/EK rendelete (2004. március 10.) az Európai Légiforgalmi Szolgáltatási Hálózat átjárhatóságáról (átjárhatósági rendelet)
                  Alkalmazandó rendelkezések: 1–12. cikk és I–V. melléklet
                  2096/2005/EK
                  A Bizottság 2096/2005/EK rendelete (2005. december 20.) a léginavigációs szolgálatok ellátására vonatkozó közös követelmények megállapításáról
                  az alábbi módosításokkal:

                              —

                              A Bizottság 1315/2007/EK rendelete (2007. november 8.) a légi forgalom szervezésében ellátandó repülésbiztonsági felügyeletről és a 2096/2005/EK rendelet módosításáról

                              —

                              A Bizottság 482/2008/EK rendelete (2008. május 30.) a léginavigációs szolgáltatók által kialakítandó, szoftverbiztonságot garantáló rendszer létrehozásáról és a 2096/2005/EK rendelet módosításáról

                              —

                              A Bizottság 668/2008/EK rendelete (2008. július 15.) a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet II–V. mellékletének a munkamódszerek és üzemeltetési eljárások tekintetében történő módosításáról

                        Alkalmazandó rendelkezések: 1–9. cikk és I–V. melléklet
                  2150/2005/EK
                  A Bizottság 2150/2005/EK rendelete (2005. december 23.) a rugalmas légtérfelhasználásra vonatkozó közös szabályok megállapításáról
                  Alkalmazandó rendelkezések: 1–9. cikk és melléklet
                  1032/2006/EK
                  A Bizottság 1032/2006/EK rendelete (2006. július 6.) az előzetes tájékoztatás, a koordinálás és a légi járatok légiforgalmi irányító egységek közötti átadása céljából a repülési adatok cseréjét biztosító automatikus rendszerekre vonatkozó követelmények megállapításáról
                  Alkalmazandó rendelkezések: 1–10. cikk és I–V. melléklet
                  1033/2006/EK
                  A Bizottság 1033/2006/EK rendelete (2006. július 4.) az egységes európai égbolton a felszállás előtti szakaszban a repülési tervekre alkalmazandó eljárások követelményeiről
                  Alkalmazandó rendelkezések: 1–5. cikk és melléklet
                  2006/23/EK
                  Az Európai Parlament és a Tanács 2006/23/EK irányelve (2006. április 5.) a közösségi légiforgalmi irányítói szakszolgálati engedélyről
                  Alkalmazandó rendelkezések: 1–16. cikk, 18–19. cikk és I–IV. melléklet
                  1794/2006/EK
                  A Bizottság 1794/2006/EK rendelete (2006. december 6.) a léginavigációs szolgálatok közös díjszámítási rendszerének létrehozásáról
                  Alkalmazandó rendelkezések: 1–17. cikk, I–VI. melléklet
                  219/2007/EK
                  A Tanács 219/2007/EK rendelete (2007. február 27.) az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról
                  Alkalmazandó rendelkezések: 1. cikk (1)–(2) és (5)–(7) bekezdés, 2–3. cikk, 4. cikk (1) bekezdés és melléklet
                  633/2007/EK
                  A Bizottság 633/2007/EK rendelete (2007. június 7.) az előzetes tájékoztatás, a koordinálás és a légijáratok légiforgalmi irányító egységek közötti átadása céljára szolgáló légiforgalmi üzenettovábbítási protokoll használatára vonatkozó követelmények megállapításáról
                  Alkalmazandó rendelkezések: 1–7. cikk, 8. cikk második és harmadik mondat, valamint I–IV. melléklet
                  1265/2007/EK
                  A Bizottság 1265/2007/EK rendelete (2007. október 26.) a levegő-föld beszédüzemű kommunikáció csatornatávolságára vonatkozó követelményeknek az egységes európai égbolt keretében történő megállapításáról
                  Alkalmazandó rendelkezések: 1–9. cikk, I–IV. melléklet
                  1315/2007/EK
                  A Bizottság 1315/2007/EK rendelete (2007. november 8.) a légi forgalom szervezésében ellátandó repülésbiztonsági felügyeletről és a 2096/2005/EK rendelet módosításáról
                  Alkalmazandó rendelkezések: 1–15. cikk
                  482/2008/EK
                  A Bizottság 482/2008/EK rendelete (2008. május 30.) a léginavigációs szolgáltatók által kialakítandó, szoftverbiztonságot garantáló rendszer létrehozásáról és a 2096/2005/EK rendelet módosításáról
                  Alkalmazandó rendelkezések: 1–5. cikk, I. és II. melléklet
                  C.   REPÜLÉSBIZTONSÁG
                  3922/91/EGK
                  A Tanács 3922/91/EGK rendelete (1991. december 16.) a polgári légi közlekedés területén a műszaki előírások és a közigazgatási eljárások összehangolásáról
                  az alábbi módosításokkal:

                              —

                              A Bizottság 2176/96/EK rendelete (1996. november 13.) a 3922/91/EGK tanácsi rendeletnek a tudományos és műszaki fejlődéshez történő hozzáigazításáról

                              —

                              A Bizottság 1069/1999/EK rendelete (1999. május 25.) a 3922/91/EGK tanácsi rendeletnek a tudományos és műszaki fejlődéshez történő hozzáigazításáról

                              —

                              A Bizottság 2871/2000/EK rendelete (2000. december 28.) a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK tanácsi rendeletnek a tudományos és műszaki fejlődéshez történő hozzáigazításáról

                              —

                              Az Európai Parlament és a Tanács 1592/2002/EK rendelete (2002. július 15.) a polgári repülés területén a közös szabályokról és az Európai Repülésbiztonsági Ügynökség létrehozásáról

                              —

                              Az Európai Parlament és a Tanács 1899/2006/EK rendelete (2006. december 12.) a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK tanácsi rendelet módosításáról

                              —

                              Az Európai Parlament és a Tanács 1900/2006/EK rendelete (2006. december 20.) a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK tanácsi rendelet módosításáról

                              —

                              A Bizottság 8/2008/EK rendelete (2007. december 11.) a 3922/91/EGK tanácsi rendeletnek a kereskedelmi célú repülőgépes közlekedési szolgáltatásokra alkalmazandó közös műszaki előírások és közigazgatási eljárások tekintetében történő módosításáról

                              —

                              A Bizottság 859/2008/EK rendelete (2008. augusztus 20.) a 3922/91/EGK tanácsi rendeletnek a kereskedelmi célú repülőgépes közlekedési szolgáltatásokra alkalmazandó közös műszaki követelmények és közigazgatási eljárások tekintetében történő módosításáról

                        Alkalmazandó rendelkezések: 1–10. és 12–13. cikk a 4. cikk (1) bekezdése és a 8. cikk (2) bekezdésének második mondata kivételével, valamint I–III. melléklet
                  A 12. cikkben »a tagállamok« helyett »az EK-tagállamok« értendő.
                  216/2008/EK
                  Az Európai Parlament és a Tanács 216/2008/EK rendelete (2008. február 20.) a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EK tanácsi rendelet, 1592/2002/EK rendelet és a 2004/36/EK irányelv hatályon kívül helyezéséről
                  Alkalmazandó rendelkezések: 1–68. cikk a 65. cikk kivételével, 69. cikk (1) bekezdés második albekezdés, 69. cikk (4) bekezdés és I–VI. melléklet
                  1702/2003/EK
                  A Bizottság 1702/2003/EK rendelete (2003. szeptember 24.) a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról
                  az alábbi módosításokkal:

                              —

                              A Bizottság 381/2005/EK rendelete (2005. március 7.) a légi járművek és repüléstechnikai termékek, alkatrészek és berendezések légi alkalmassági és környezetvédelmi bizonyítványához továbbá a formatervezés és termelő szervezetek hitelesítéséhez kapcsolódó végrehajtási szabályokat meghatározó 1702/2003/EK bizottsági rendelet módosításáról

                              —

                              A Bizottság 706/2006/EK rendelete (2006. május 8.) az 1702/2003/EK rendelet módosításáról, a tagállamok által kiadható, korlátozott időtartamú jóváhagyások időtartamának tekintetében

                              —

                              A Bizottság 335/2007/EK rendelete (2007. március 28.) az 1702/2003/EK rendeletnek a légi járművek és kapcsolódó termékek, alkatrészek és berendezések környezetvédelmi tanúsítása végrehajtási szabályainak megállapítása tekintetében történő módosításáról

                              —

                              A Bizottság 375/2007/EK rendelete (2007. március 30.) a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló 1702/2003/EK rendelet módosításáról

                              —

                              A Bizottság 287/2008/EK rendelete (2008. március 28.) az 1702/2003/EK rendelet 2c. cikkének (3) bekezdésében meghatározott érvényességi idő meghosszabbításáról

                              —

                              A Bizottság 1057/2008/EK rendelete (2008. október 27.) az 1702/2003/EK rendelet melléklete II. függelékének a légialkalmassági felülvizsgálati bizonyítvány (15a. számú EASA-űrlap) tekintetében történő módosításáról

                        Alkalmazandó rendelkezések: 1–4. cikk és melléklet. A rendelet szerinti átmeneti időszakokat a vegyes bizottság határozza meg.
                  2042/2003/EK
                  A Bizottság 2042/2003/EK rendelete (2003. november 20.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról
                  az alábbi módosításokkal:

                              —

                              A Bizottság 707/2006/EK rendelete (2006. május 8.) a 2042/2003/EK rendeletnek a korlátozott időtartamú jóváhagyások időtartamának és az I. és III. melléklet vonatkozásában való módosításáról

                              —

                              A Bizottság 376/2007/EK rendelete (2007. március 30.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról szóló 2042/2003/EK rendelet módosításáról

                              —

                              A Bizottság 1056/2008/EK rendelete (2008. október 27.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról szóló 2042/2003/EK rendelet módosításáról

                        Alkalmazandó rendelkezések: 1–6. cikk és I–IV. melléklet
                  94/56/EK
                  A Tanács 94/56/EK irányelve (1994. november 21.) a polgári légiközlekedési balesetek és repülőesemények vizsgálatának alapvető elveiről
                  Alkalmazandó rendelkezések: 1–12. cikk
                  A 9. és a 12. cikkben »a Bizottság« helyett »az EKLT minden más szerződő fele« értendő.
                  2003/42/EK
                  Az Európai Parlament és a Tanács 2003/42/EK irányelve (2003. június 13.) a polgári légi közlekedésben előforduló események jelentéséről
                  Alkalmazandó rendelkezések: 1–11. cikk, I. és II. melléklet
                  1321/2007/EK
                  A Bizottság 1321/2007/EK rendelete (2007. november 12.) a polgári légiközlekedési eseményekre vonatkozó, a 2003/42/EK európai parlamenti és tanácsi irányelv szerint cserélt információk központi adattárba történő rendezésével kapcsolatos végrehajtási szabályok meghatározásáról
                  Alkalmazandó rendelkezések: 1–4. cikk
                  1330/2007/EK
                  A Bizottság 1330/2007/EK rendelete (2007. szeptember 24.) a polgári légiközlekedési eseményekre vonatkozó információnak az érdekelt felekkel történő, a 2003/42/EK irányelv 7. cikkének (2) bekezdése szerinti terjesztésére vonatkozó végrehajtási szabályok meghatározásáról
                  Alkalmazandó rendelkezések: 1–10. cikk, I. és II. melléklet
                  104/2004/EK
                  A Bizottság 104/2004/EK rendelete (2004. január 22.) az Európai Repülésbiztonsági Ügynökség fellebbezési tanácsának szervezésére és összetételére vonatkozó szabályok megállapításáról
                  Alkalmazandó rendelkezések: 1–7. cikk és melléklet
                  736/2006/EK
                  A Bizottság 736/2006/EK rendelete (2006. május 16.) az Európai Repülésbiztonsági Ügynökség szabványosítási vizsgálatok elvégzésével kapcsolatos munkamódszereiről
                  Alkalmazandó rendelkezések: 1–18. cikk
                  768/2006/EK
                  A Bizottság 768/2006/EK rendelete (2006. május 19.) a 2004/36/EK európai parlamenti és tanácsi irányelvnek a közösségi repülőtereket használó légi járművek biztonságára vonatkozó információk összegyűjtése és cseréje, valamint az információs rendszer kezelése tekintetében történő végrehajtásáról
                  Alkalmazandó rendelkezések: 1–5. cikk
                  593/2007/EK
                  A Bizottság 593/2007/EK rendelete (2007. május 31.) az Európai Repülésbiztonsági Ügynökség által felszámított tanúsítási és szolgáltatási díjakról
                  Alkalmazandó rendelkezések: 1–12. cikk, 14. cikk (2) bekezdés és melléklet
                  2111/2005/EK
                  Az Európai Parlament és a Tanács 2111/2005/EK rendelete (2005. december 14.) a Közösségen belül működési tilalom alá tartozó légi fuvarozók közösségi listájának elfogadásáról és az üzemeltető fuvarozó kiléte tekintetében a légi közlekedés utasainak tájékoztatásáról, valamint a 2004/36/EK irányelv 9. cikkének hatályon kívül helyezéséről
                  Alkalmazandó rendelkezések: 1–13. cikk és melléklet
                  473/2006/EK
                  A Bizottság 473/2006/EK rendelete (2006. március 22.) a Közösségen belül működési tilalom alá tartozó légi fuvarozóknak a 2111/2005/EK európai parlamenti és tanácsi rendelet II. fejezetében említett közösségi listája végrehajtási szabályainak megállapításáról
                  Alkalmazandó rendelkezések: 1–6. cikk és A–C. melléklet
                  474/2006/EK
                  A Bizottság 474/2006/EK rendelete (2006. március 22.) a Közösségen belül működési tilalom alá tartozó légi fuvarozóknak a 2111/2005/EK európai parlamenti és tanácsi rendelet II. fejezetében említett közösségi listájának létrehozásáról
                  a Bizottság rendeletei által időközönként módosított mindenkori formájában (2)

                  Alkalmazandó rendelkezések: 1–3. cikk, A. és B. melléklet
                  D.   LÉGIKÖZLEKEDÉS-VÉDELEM
                  300/2008/EK
                  Az Európai Parlament és a Tanács 300/2008/EK rendelete (2008. március 11.) a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről
                  Alkalmazandó rendelkezések: 1–18. cikk, 21. cikk, 24. cikk (2) és (3) bekezdés, valamint melléklet
                  820/2008/EK
                  A Bizottság 820/2008/EK rendelete (2008. augusztus 8.) az egységes légiközlekedés-védelmi követelményrendszer végrehajtásához szükséges intézkedések meghatározásáról
                  Alkalmazandó rendelkezések: 1–6. cikk, melléklet és 1. függelék
                  1217/2003/EK
                  A Bizottság 1217/2003/EK rendelete (2003. július 4.) a nemzeti polgári repülésbiztonság minőségellenőrzési programjaira vonatkozó közös előírások megállapításáról
                  Alkalmazandó rendelkezések: 1–11. cikk, I. és II. melléklet
                  1486/2003/EK
                  A Bizottság 1486/2003/EK rendelete (2003. augusztus 22.) a polgári légiközlekedés-védelem területén történő bizottsági vizsgálatok lefolytatására vonatkozó eljárások megállapításáról
                  Alkalmazandó rendelkezések: 1–16. cikk
                  1138/2004/EK
                  A Bizottság 1138/2004/EK rendelete (2004. június 21.) a repülőtereken található szigorított biztonsági területek kritikus részeinek közös meghatározásáról
                  Alkalmazandó rendelkezések: 1–8. cikk
                  E.   KÖRNYEZETVÉDELEM
                  2002/30/EK
                  Az Európai Parlament és a Tanács 2002/30/EK irányelve (2002. március 26.) a Közösség repülőterein a zajvédelemmel összefüggő üzemeltetési korlátozások bevezetésére vonatkozó szabályok és eljárások megállapításáról
                  A 2003. évi csatlakozási okmány és a 2005. évi csatlakozási okmány által módosított, illetve kiigazított formában.
                  Alkalmazandó rendelkezések: 1–15. cikk, I. és II. melléklet
                  2002/49/EK
                  Az Európai Parlament és a Tanács 2002/49/EK irányelve (2002. június 25.) a környezeti zaj értékeléséről és kezeléséről
                  Alkalmazandó rendelkezések: 1–16. cikk és I–VI. melléklet
                  2006/93/EK
                  Az Európai Parlament és a Tanács 2006/93/EK irányelve (2006. december 12.) a nemzetközi polgári repülésről szóló egyezmény második kiadásának (1988) 16. függeléke 1. kötete II. részének 3. fejezete hatálya alá tartozó repülőgépek üzemeltetésének szabályozásáról
                  Alkalmazandó rendelkezések: 1–5. cikk
                  F.   SZOCIÁLIS ÜGYEK
                  1989/391/EGK
                  A Tanács 89/391/EGK irányelve (1989. június 12.) a munkavállalók munkahelyi biztonságának és egészségvédelmének javítását ösztönző intézkedések bevezetéséről
                  az alábbi módosítással:
                  Az Európai Parlament és a Tanács 2007/30/EK irányelve (2007. június 20.) a gyakorlati végrehajtásra vonatkozó jelentések egyszerűsítése és ésszerűsítése érdekében a 89/391/EGK tanácsi irányelv, annak egyedi irányelvei, valamint a 83/477/EGK, a 91/383/EGK, a 92/29/EGK és a 94/33/EK tanácsi irányelv módosításáról
                  Alkalmazandó rendelkezések: 1–16. cikk és 18–19. cikk
                  2003/88/EK
                  Az Európai Parlament és a Tanács 2003/88/EK irányelve (2003. november 4.) a munkaidő-szervezés egyes szempontjairól
                  Alkalmazandó rendelkezések: 1–19. cikk, 21–24. cikk és 26–29. cikk
                  2000/79/EK
                  A Tanács 2000/79/EK irányelve (2000. november 27.) az Európai Légitársaságok Szövetsége (AEA), az Európai Közlekedési és Szállítási Dolgozók Szövetsége (ETF), az Európai Közforgalmi Pilóták Szövetsége (ECA), az Európai Regionális Légitársaságok Szövetsége (ERA) és a Légiszállítók Nemzetközi Szövetsége (IACA) által kötött, a polgári repülésben dolgozó utazó munkavállalók munkaidejének szervezéséről szóló európai megállapodásról
                  Alkalmazandó rendelkezések: 2–3. cikk és melléklet
                  G.   FOGYASZTÓVÉDELEM
                  90/314/EGK
                  A Tanács 90/314/EGK irányelve (1990. június 13.) a szervezett utazási formákról
                  Alkalmazandó rendelkezések: 1–10. cikk
                  93/13/EGK
                  A Tanács 93/13/EGK irányelve (1993. április 5.) a fogyasztókkal kötött szerződésekben alkalmazott tisztességtelen feltételekről
                  Alkalmazandó rendelkezések: 1–10. cikk és melléklet
                  A 10. cikkben »a Bizottság« helyett »az EKLT minden más szerződő fele« értendő.
                  95/46/EK
                  Az Európai Parlament és a Tanács 95/46/EK irányelve (1995. október 24.) a személyes adatok feldolgozása vonatkozásában az egyének védelméről és az ilyen adatok szabad áramlásáról
                  Alkalmazandó rendelkezések: 1–34. cikk
                  2027/97/EK
                  A Tanács 2027/97/EK rendelete (1997. október 9.) a légifuvarozók baleset esetén fennálló felelősségéről
                  az alábbi módosítással:

                              —

                              Az Európai Parlament és a Tanács 889/2002/EK rendelete (2002. május 13.) a 2027/97/EK tanácsi rendelet módosításáról

                        Alkalmazandó rendelkezések: 1–8. cikk
                  2001/95/EK
                  Az Európai Parlament és a Tanács 2001/95/EK irányelve (2001. december 3.) az általános termékbiztonságról
                  Alkalmazandó rendelkezések: 1–13., 16. és 18. cikke I–II. melléklet
                  261/2004/EK
                  Az Európai Parlament és a Tanács 261/2004/EK rendelete (2004. február 11.) a visszautasított beszállás és légijáratok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről
                  Alkalmazandó rendelkezések: 1–17. cikk
                  1107/2006/EK
                  Az Európai Parlament és a Tanács 1107/2006/EK rendelete (2006. július 5.) a légi járműveken utazó fogyatékkal élő, illetve csökkent mozgásképességű személyek jogairól
                  Alkalmazandó rendelkezések: 1–16. cikk és I–II. melléklet
                  H.   EGYÉB JOGI AKTUSOK
                  2299/1989/EGK
                  A Tanács 2299/89/EGK rendelete (1989. július 24.) a számítógépes helyfoglalási rendszerek ügyviteli szabályzatáról
                  az alábbi módosításokkal:

                              —

                              A Tanács 3089/93/EGK rendelete (1993. október 29.) a 2299/89/EGK rendelet módosításáról

                              —

                              A Tanács 323/1999/EK rendelete (1999. február 8.) a 2299/89/EGK rendelet módosításáról

                        Alkalmazandó rendelkezések: 1–22. cikk és melléklet
                  91/670/EGK
                  A Tanács 91/670/EGK irányelve (1991. december 16.) a légiközlekedési szakszemélyzet szakszolgálati engedélyeinek a polgári repülés területén történő kölcsönös elismeréséről
                  Alkalmazandó rendelkezések: 1–8. cikk és melléklet
                  437/2003/EK
                  Az Európai Parlament és a Tanács 437/2003/EK rendelete (2003. február 27.) a légi személy-, áru- és postaiküldemény-szállításra vonatkozó statisztikai adatgyűjtésről
                  az alábbi módosításokkal:

                              —

                              A Bizottság 1358/2003/EK rendelete (2003. július 31.) a 437/2003/EK európai parlamenti és tanácsi rendelet végrehajtásáról és módosításáról

                              —

                              A Bizottság 546/2005/EK rendelete (2005. április 8.) az adatszolgáltató országkódok elosztásának vonatkozásában a 437/2003/EK európai parlamenti és tanácsi rendelet kiigazításáról és a közösségi repülőterek listájának frissítése vonatkozásában az 1358/2003/EK rendelet módosításáról

                        Alkalmazandó rendelkezések: 1–11. cikk, I. és II. melléklet
                  1358/2003/EK
                  A Bizottság 1358/2003/EK rendelete (2003. július 31.) a légi személy-, áru- és postaiküldemény-szállításra vonatkozó statisztikai adatgyűjtésről szóló 437/2003/EK európai parlamenti és tanácsi rendelet végrehajtásáról, valamint annak I. és II. melléklete módosításáról
                  az alábbi módosítással:

                              —

                              A Bizottság 158/2007/EK rendelete (2007. február 16.) az 1358/2003/EK rendeletnek a közösségi repülőterek jegyzékének tekintetében történő módosításáról

                        Alkalmazandó rendelkezések: 1–4. cikk és I–III. melléklet
                  2003/96/EK
                  A Tanács 2003/96/EK irányelve (2003. október 27.) az energiatermékek és a villamos energia közösségi adóztatási keretének átszervezéséről
                  Alkalmazandó rendelkezések: 14. cikk (1) bekezdés b) pont és (2) bekezdés«

         ”

         (1)  Az ENSZ Biztonsági Tanácsa 1999. június 10-i 1244. sz. határozata szerint.

         (2)  Az EKLT Vegyes Bizottság 2008. decemberi ülését megelőző legutóbbi módosítást a Közösségen belül működési tilalom alá tartozó légi fuvarozók közösségi listájának létrehozásáról szóló 474/2006/EK rendelet módosításáról szóló, 2008. november 14-i 1131/2008/EK bizottsági rendelet tartalmazza.


title: A Tanács (EU) 2016/2117 határozata (2016. szeptember 29.) az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodásnak az Európai Unió nevében történő megkötéséről

text:
               3.12.2016

               HU

               Az Európai Unió Hivatalos Lapja

               L 329/6

         A TANÁCS (EU) 2016/2117 HATÁROZATA
   (2016. szeptember 29.)
   az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikkének (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Tanács 2012/279/EU határozatával (2) összhangban 2012. június 27-én aláírták az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodást (a továbbiakban: a megállapodás), feltételezve annak megkötését.

               (2)

               A keretmegállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodás az Unió nevében jóváhagyásra kerül.
   A keretmegállapodás szövegét csatolták e határozathoz.
   2. cikk
   Az Unió külügyi és biztonságpolitikai főképviselője tölti be a keretmegállapodás 52. cikke szerinti vegyes bizottság elnöki tisztségét.
   Az Unió, vagy adott esetben az Unió és a tagállamok a tárgytól függően képviseltetik magukat a vegyes bizottságban.
   3. cikk
   A Tanács elnöke Unió nevében megteszi a keretmegállapodás 63. cikkének (1) bekezdésében előírt értesítést (3).
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 29-én.

            a Tanács részéről

            az elnök

         P. ŽIGA

      (1)  2015. december 17-i egyetértés (a Hivatalos Lapban még nem tettk közzé).

      (2)  A Tanács 2012/279/EU határozat (2012. május 14.) az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodás Unió nevében történő aláírásáról (HL L 137., 2012.5.26., 1. o.).

      (3)  A Tanács Főtitkársága gondoskodik a megállapodás hatályba lépése napjának az Európai Unió Hivatalos Lapjában való közzétételéről.


title: 2012/366/EU: Az Európai Parlament és a Tanács határozata ( 2012. június 13. ) az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről

text:
               10.7.2012

               HU

               Az Európai Unió Hivatalos Lapja

               L 178/13

         AZ EURÓPAI PARLAMENT ÉS A TANÁCS HATÁROZATA
   (2012. június 13.)
   az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről
   (2012/366/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapot (a továbbiakban: az Alap) hozott létre, hogy kifejezze szolidaritását a katasztrófa sújtotta régiók lakossága iránt.

               (2)

               A 2006. május 17-i intézményközi megállapodás az Alap igénybevételét évi 1 milliárd EUR felső határig engedélyezi.

               (3)

               A 2012/2002/EK rendelet tartalmazza az Alap igénybevételére vonatkozó rendelkezéseket.

               (4)

               Olaszország a liguriai és toszkánai áradások okozta katasztrófára vonatkozóan kérelmet nyújtott be az Alap igénybevételére,

         ELFOGADTA EZT A HATÁROZATOT:
   1. cikk
   Az Európai Unió 2012-es pénzügyi évre szóló általános költségvetésének keretein belül az Európai Unió Szolidaritási Alapjából 18 061 682 EUR összeg kerül igénybevételre kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. június 13-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         N. WAMMEN

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


title: A Tanács határozata (2015. október 5.) az Európai Szakképzésfejlesztési Központ igazgatótanácsa tagjainak kinevezéséről és felváltásáról

text:
               15.10.2015

               HU

               Az Európai Unió Hivatalos Lapja

               C 340/2

         A TANÁCS HATÁROZATA
   (2015. október 5.)
   az Európai Szakképzésfejlesztési Központ igazgatótanácsa tagjainak kinevezéséről és felváltásáról
   (2015/C 340/03)
   AZ EURÓPAI UNIÓ TANÁCSA,
   tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a francia kormány által benyújtott jelölésre,
   mivel:

               (1)

               A Tanács a 2015. július 14-i határozatával (2) a 2015. szeptember 18. és 2018. szeptember 17. közötti időtartamra kinevezte az Európai Szakképzésfejlesztési Központ igazgatótanácsának tagjait.

               (2)

               Marianne DE BRUNHOFF lemondását követően a központ igazgatótanácsában a kormányképviselők kategóriájába tartozó egyik franciaországi tag helye megüresedett.

               (3)

               A hivatali idő hátralévő részére, azaz 2018. szeptember17-ig ki kell nevezni a fent említett központ igazgatótanácsának új tagjait,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2018. szeptember 17-ig a következő személyt nevezi ki az Európai Szakképzésfejlesztési Központ igazgatótanácsának tagjává:

      KORMÁNYKÉPVISELŐK:

               FRANCIAORSZÁG

               Nadine NERGUISIAN

      Kelt Luxembourgban, 2015. október 5-én.

            a Tanács részéről

            az elnök

         N. SCHMIT

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.


title: A Tanács (EU) 2017/560 határozata (2017. március 21.) az EK–Mexikó Vegyes Tanács 2000. március 23-i 2/2000 sz. határozatának a származó termék fogalmának meghatározásáról és az igazgatási együttműködés módszereiről szóló III. mellékletének módosítása tekintetében az Európai Unió által az EU–Mexikó Vegyes Bizottságban képviselendő álláspontról (egyes, vegyi anyagokra vonatkozó termékspecifikus származási szabályok)

text:
                  25.3.2017

                  HU

                  Az Európai Unió Hivatalos Lapja

                  L 80/20

            A TANÁCS (EU) 2017/560 HATÁROZATA
      (2017. március 21.)
      az EK–Mexikó Vegyes Tanács 2000. március 23-i 2/2000 sz. határozatának a származó termék fogalmának meghatározásáról és az igazgatási együttműködés módszereiről szóló III. mellékletének módosítása tekintetében az Európai Unió által az EU–Mexikó Vegyes Bizottságban képviselendő álláspontról (egyes, vegyi anyagokra vonatkozó termékspecifikus származási szabályok)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 207. cikkére, összefüggésben annak 218. cikke (9) bekezdésével,
      tekintettel az Európai Bizottság javaslatára,
      mivel:

                  (1)

                  Az 1997. december 8-án Brüsszelben aláírt, egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás (1) (a továbbiakban: a megállapodás) által létrehozott EK–Mexikó Vegyes Tanács 2/2000 sz. határozatához (2) tartozó V. együttes nyilatkozat (3) rendelkezik arról, hogy a megállapodás által létrehozott EU–Mexikó Vegyes Bizottság vizsgálja meg a 2/2000 sz. határozat III. melléklete II(a) függelékének 2. és 3. megjegyzésében (a továbbiakban: a 2. és 3. megjegyzés) foglalt származási szabályok alkalmazásának 2003. június 30. utánra történő meghosszabbítása szükségességét. Ez a vizsgálat a harmonizált rendszerben a 2914 és 2915 vámtarifaszám alá tartozó bizonyos vegyipari termékekre vonatkozó, a 2/2000 sz. határozat III. mellékletének II. függelékében található termékspecifikus szabályokat érinti.

                  (2)

                  Az EU–Mexikó Vegyes Bizottság 2010. szeptember 17-én elfogadta az 1/2010 sz. határozatot (4), amely harmadik alkalommal hosszabbította meg a 2. és 3. megjegyzésben megállapított származási szabályok alkalmazását. Az 1/2010 sz. határozat 2014. június 30-ig volt alkalmazandó.

                  (3)

                  A jövőbeli termékspecifikus szabályok folytonosságának biztosítása érdekében, a megállapodás modernizációjának elveivel összhangban indokolt 2014. július 1-jétől2019. december 31-ig ideiglenesen meghosszabbítani a 2. és 3. megjegyzésben megállapított származási szabályok alkalmazását.

                  (4)

                  mivel a 2. és 3. megjegyzésben megállapított származási szabályok alkalmazásának az 1/2010 sz. határozattal előírt meghosszabbítása 2014. június 30-án lejárt, a fennálló gazdasági feltételek megzavarásának elkerülése érdekében az új meghosszabbítást indokolt visszamenőleges hatállyal, 2014. július 1-jétől alkalmazni.

                  (5)

                  A 2. és 3. megjegyzésben megállapított származási szabályok alkalmazásának 2014. július 1-jétől2019. december 31-ig történő ideiglenesen meghosszabbítása érdekében a 2/2000 sz. határozat III. melléklete II. függelékét ezért módosítani kell.

                  (6)

                  A visszamenőleges hatályú alkalmazás lehetővé tétele érdekében az Európai Unióba 2014. július 1. és 2015. június 30. között belépő érintett vegyipari termékek esetében két évről három évre meg kell hosszabbítani az EUR.1 szállítási bizonyítvány vagy számlanyilatkozat alakjában benyújtott származási igazolás bemutatására vonatkozó határidőt.

                  (7)

                  A 2/2000 sz. határozat III. melléklete V. függelékét ezért fel kell váltani.

                  (8)

                  Az Unió EU–Mexikó Vegyes Bizottságon belül képviselt álláspontjának ezért a mellékelt határozattervezeten kell alapulnia,

            ELFOGADTA EZT A HATÁROZATOT:
      1. cikk
      (1)   Az EK–Mexikó Vegyes Tanács 2/2000 sz. határozata III. mellékletének módosításával kapcsolatban az EU–Mexikó Vegyes Bizottságban az Unió által képviselendő álláspont az EU–Mexikó Vegyes Bizottság e határozathoz csatolt határozattervezetén alapul.
      (2)   Az Unió képviselői az EU–Mexikó Vegyes Bizottságban a Tanács további határozata nélkül is hozzájárulhatnak a EU–Mexikó Vegyes Bizottság (1) bekezdésben említett határozattervezetének kisebb módosításaihoz.
      2. cikk
      Az EU–Mexikó Vegyes Bizottságnak az EK–Mexikó Vegyes Tanács 2/2000 sz. határozata III. mellékletének módosítására vonatkozó határozatát közzé kell tenni az Európai Unió Hivatalos Lapjában.

         Kelt Brüsszelben, 2017. március 21-én.

               a Tanács részéről

               az elnök

            E. SCICLUNA

         (1)  HL L 276., 2000.10.28., 45. o.

         (2)  Az EK–Mexikó Vegyes Tanács 2/2000 határozata (2000. március 23.) (HL L 157., 2000.6.30., 10. o.).

         (3)  HL L 245., 2000.9.29., 1167. o.

         (4)  Az EU–Mexikó Vegyes Bizottság 1/2010 határozata (2010. szeptember 17.) a EU–Mexikó vegyes tanácsi 2/2000 határozatnak a származó termék fogalmának meghatározásáról és az igazgatási együttműködés módszereiről szóló III. mellékletéről (HL L 277., 2010.10.21., 30. o.).

         TERVEZET
         AZ EU–MEXIKÓ VEGYES BIZOTTSÁG 1/2017 HATÁROZATA
         (…)
         a 2000. március 23-i 2/2000 sz. EK–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. melléklet módosításáról (egyes, vegyi anyagokra vonatkozó termékspecifikus származási szabályok)
         A VEGYES BIZOTTSÁG,
         tekintettel a 2000. március 23-i 2/2000 sz. EK–Mexikó vegyes tanácsi határozatra (1) a III. mellékletére és különösen a III. melléklet 38. cikkére,
         mivel:

                     (1)

                     A 2/2000 sz. határozat III. melléklete (a továbbiakban: a III. melléklet) megállapítja az 1997. december 8-án Brüsszelben aláírt, egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás (2) (a továbbiakban: a megállapodás) részes feleinek területéről származó termékekre vonatkozó származási szabályokat.

                     (2)

                     A III. melléklet II(a) függelékének 2. és 3. megjegyzésében megállapított származási szabályok ideiglenes, 2014. július 1-jétől2019. december 31-ig való alkalmazásának lehetővé tétele érdekében módosítani kell a III. melléklet II. függelékében a harmonizált rendszer 2914 és 2915 vámtarifaszáma alá besorolt termékekre megállapított termékspecifikus származási szabályokat, továbbá naprakésszé kell őket tenni annak érdekében, hogy a legutóbbi kereskedelmi megállapodásokkal összhangban lévő, korszerű termékspecifikus származási szabályt lehessen alkalmazni. A fennálló gazdasági feltételek megzavarásának elkerülése érdekében az új meghosszabbítást indokolt visszamenőleges hatállyal, 2014. július 1-jétől alkalmazni.

                     (3)

                     A III. melléklet V. függeléke megállapítja a határidőt, ameddig a felek elfogadják a III. melléklet 17. cikkének (3) bekezdésében említett, visszamenőleges hatállyal kiadott EUR.1 szállítási bizonyítványokat, valamint ameddig az exportőrök a termékek kivitelét követően az importáló fél vámhatóságának számlanyilatkozatot nyújthatnak be a III. melléklet 20. cikkének (6) bekezdésében előírtak szerint.

                     (4)

                     Az Európai Unióba 2014. július 1. és 2015. június 30. között behozott, a harmonizált rendszer 2914 és 2915 vámtarifaszáma alá tartozó termékek esetében az e termékekre vonatkozó termékspecifikus származási szabályok visszamenőleges hatályú módosításának figyelembevétele érdekében a benyújtásra engedélyezett időtartamot meg kell hosszabbítani három évre.

                     (5)

                     A III. melléklet V. függelékének címét módosítani kell, hogy összhangban legyen az EUR.1 szállítási bizonyítványok befogadására vonatkozó módosított határidővel, valamint a 2/2000 sz. határozat III. melléklete 17. cikkének (3) bekezdésével és 20. cikkének (6) bekezdésével.

                     (6)

                     A III. mellékletet ezért ennek megfelelően módosítani kell,

               ELFOGADTA EZT A HATÁROZATOT:
         1. cikk
         (1)   A 2/2000 sz. határozat III. mellékletének II. függeléke az e határozat I. mellékletében foglaltak szerint módosul.
         (2)   A 2/2000 sz. határozat III. mellékletének V. függeléke helyébe az e határozat II. mellékletében foglaltak lépnek.
         2. cikk
         Ez a határozat 45 nappal az elfogadását követően lép hatályba.
         Ezt a határozatot 2014. július 1-jétől kell alkalmazni.

            Kelt …,

                  a Vegyes Bizottság részéről

            (1)  HL L 157., 2000.6.30., 10. o.

            (2)  HL L 276., 2000.10.28., 45. o.

         I. MELLÉKLET
         A 2/2000 sz. határozat III. mellékletének II. függeléke a következőképpen módosul:

                     (1)

                     A függelék a következő bejegyzéssel egészül ki:

                                 „HR-vámtarifaszám

                                 Termékmegnevezés

                                 A nem származó anyagokon végrehajtott olyan megmunkálás vagy feldolgozás, amely származó minősítést eredményez

                                 (1)

                                 (2)

                                 (3) vagy (4)

                                 ex 2914  (*1)

                                             —

                                             Diaceton-alkohol

                                             —

                                             Metil-izobutil-keton

                                             —

                                             Mezitil-oxid

                                 Előállítás acetonból

                                 Előállítás, amelynek során kémiai reakció történik (*2)

                     (2)

                     A HR 2915 vámtarifaszámára vonatkozó bejegyzés helyébe a következő szöveg lép:

                                 „HR-vámtarifaszám

                                 Termékmegnevezés

                                 A nem származó anyagokon végrehajtott olyan megmunkálás vagy feldolgozás, amely származó minősítést eredményez

                                 (1)

                                 (2)

                                 (3) vagy (4)

                                 2915  (*3)

                                 Telített, aciklikus, egybázisú karbonsavak és ezek anhidridjei, halogenidjei, peroxidjai és peroxisavai; halogén-, szulfo-, nitro- vagy nitrozoszármazékai, kivéve:

                                 Előállítás bármely vámtarifaszám alá tartozó anyagból. A 2915  és a 2916  vámtarifaszám alá tartozó valamennyi felhasznált anyag értéke azonban nem haladhatja meg a termék gyártelepi árának 20 %-át

                                 Előállítás, amelynek során az összes felhasznált anyag értéke nem haladja meg a termék gyártelepi árának 40 %-át

                                             —

                                             Ecetsavanhidrid, etil- és n-butil-acetát, vinil-acetát, izopropil- és metilamil-acetát, mono-, di- vagy triklór-ecetsav, ezek sói és észterei

                                 Előállítás bármely vámtarifaszám alá tartozó anyagból. A 2916  vámtarifaszám alá tartozó valamennyi felhasznált anyag értéke azonban nem haladhatja meg a termék gyártelepi árának 20 %-át

                                 Előállítás, amelynek során kémiai reakció történik (*4)

            (*1)  2014. július 1-jétől2019. december 31-ig alkalmazandó.

            (*2)  A kémiai reakció olyan folyamat (ideértve a biokémiai folyamatokat is), amely új szerkezetű molekulát eredményez a molekulákon belüli kötések megszakadása és újak kialakulása révén, illetve azáltal, hogy megváltozik a molekula atomjainak térbeli elrendeződése.
         A származás meghatározása szempontjából az alábbiak nem minősülnek kémiai reakciónak:

                     a)

                     vízben vagy egyéb oldószerben való feloldás;

                     b)

                     oldószerek kivonása, beleértve az oldószerként alkalmazott vizet is; vagy

                     c)

                     víz hozzáadása vagy kivonása kristályosítás céljából.”

            (*3)  2014. július 1-jétől2019. december 31-ig alkalmazandó.

            (*4)  A kémiai reakció olyan folyamat (ideértve a biokémiai folyamatokat is), amely új szerkezetű molekulát eredményez a molekulákon belüli kötések megszakadása és újak kialakulása révén, illetve azáltal, hogy megváltozik a molekula atomjainak térbeli elrendeződése.
         A származás meghatározása szempontjából az alábbiak nem minősülnek kémiai reakciónak:

                     a)

                     vízben vagy egyéb oldószerben való feloldás;

                     b)

                     oldószerek kivonása, beleértve az oldószerként alkalmazott vizet is; vagy

                     c)

                     víz hozzáadása vagy kivonása kristályosítás céljából.”

         II. MELLÉKLET
         A 2/2000 sz. határozat III. mellékletének V. függeléke helyébe a következő szöveg lép:
         „
               V. függelék
               A III. MELLÉKLET 17. CIKKÉNEK (3) BEKEZDÉSÉVEL ÖSSZHANGBAN, VISSZAMENŐLEGES HATÁLLYAL KIADOTT EUR.1 SZÁLLÍTÁSI BIZONYÍTVÁNY VÁMHATÓSÁG ÁLTALI BEFOGADÁSÁRA ÉS SZÁMLANYILATKOZATNAK A III. MELLÉKLET 20. CIKKÉNEK (6) BEKEZDÉSÉVEL ÖSSZHANGBAN TÖRTÉNŐ BENYÚJTÁSÁRA VONATKOZÓ HATÁRIDŐ

                           1.

                           Az Európai Unióba történő behozatal tekintetében: A határidő két év azon termékek behozatalától számítva, amelyekre az EUR.1 szállítási bizonyítvány vonatkozik. A II. függelékben meghatározott, az Európai Unióba 2014. július 1. és 2015. június 30. között behozott, a HR 2914 és 2915 vámtarifaszáma alá tartozó termékek esetében a határidő három év azon termékek behozatalától számítva, amelyekre az EUR.1 szállítási bizonyítvány vonatkozik.

                           2.

                           A Mexikóba történő behozatal tekintetében: A határidő egy év azon termékek behozatalától számítva, amelyekre az EUR.1 szállítási bizonyítvány vonatkozik.

                     .”


title: Az Európai Parlament (EU) 2017/1740 határozata (2017. április 27.) a második üzemanyagcella- és hidrogéntechnológiai közös vállalkozás 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/355

         AZ EURÓPAI PARLAMENT (EU) 2017/1740 HATÁROZATA
   (2017. április 27.)
   a második üzemanyagcella- és hidrogéntechnológiai közös vállalkozás 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel a második üzemanyagcella- és hidrogéntechnológiai közös vállalkozás 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Üzemanyagcella- és Hidrogéntechnológiai Közös Vállalkozás 2015-ös pénzügyi évre vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a közös vállalkozás számára adandó mentesítésről szóló, 2017. február 21-i tanácsi ajánlásra (05875/2017 – C8-0090/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 209. cikkére,

               —

               tekintettel a második üzemanyagcella- és hidrogéntechnológiai közös vállalkozás létrehozásáról szóló, 2014. május 6-i 559/2014/EU tanácsi rendeletre (4) és különösen annak 12. cikkére,

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyi szabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (5),

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0109/2017),

               1.

               jóváhagyja a második üzemanyagcella- és hidrogéntechnológiai közös vállalkozás 2015-ös pénzügyi évre szóló elszámolásának lezárását;

               2.

               utasítja elnökét, hogy továbbítsa ezt a határozatot a második üzemanyagcella- és hidrogéntechnológiai közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 473., 2016.12.16., 47. o.

      (2)  HL C 473., 2016.12.16., 49. o.

      (3)  HL L 298., 2012.10.26., 1. o.

      (4)  HL L 169., 2014.6.7., 108. o.

      (5)  HL L 38., 2014.2.7., 2. o.


title: 2006/478/EK: A Tanács határozata ( 2006. június 19. ) az Európai Élelmiszer-biztonsági Hatóság Igazgatótanácsa tagjai felének kinevezéséről

text:
               12.7.2006

               HU

               Az Európai Unió Hivatalos Lapja

               L 189/7

      A TANÁCS HATÁROZATA

   (2006. június 19.)
   az Európai Élelmiszer-biztonsági Hatóság Igazgatótanácsa tagjai felének kinevezéséről
   (2006/478/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1), és különösen annak 25. cikke (1) bekezdésére,
   tekintettel az Európai Közösségek Bizottsága által a Tanácsnak benyújtott, a jelölteket tartalmazó névjegyzékre,
   tekintettel az Európai Parlament által kifejtettekre,
   mivel:

               (1)

               Létfontosságú az Európai Élelmiszer-biztonsági Hatóság (a továbbiakban: Hatóság) függetlenségének, tevékenysége magas tudományos színvonalának, átláthatóságának és hatékonyságának biztosítása. Ugyancsak nélkülözhetetlen a Közösség tagállamaival való együttműködés.

               (2)

               A Hatóság Igazgatótanácsa tagjai felének a hivatali ideje 2006. június 30-án lejár.

               (3)

               Az Igazgatótanács hét új tagjának kinevezése érdekében megvizsgálták a jelöléseket a Bizottság által készített dokumentumok alapján, és figyelemmel az Európai Parlament által kifejtettekre, a legmagasabb szintű szakmai hozzáértés és a megfelelő – például irányítási és közigazgatási – szakmai tapasztalatok széles köre, valamint az Unió területén belüli lehető legszélesebb földrajzi megoszlás biztosítása céljából.

               (4)

               Egy tagnak fogyasztóvédelmi szervezetben vagy az élelmiszerláncban tevékenykedő egyéb érdekképviseleti szervezetben szerzett tapasztalatokkal kell rendelkeznie,

         A KÖVETKEZŐKÉPPEN HATÁROZOTT:
   1. cikk
   Az Európai Élelmiszer-biztonsági Hatóság Igazgatótanácsába a 2006. július 1. és 2010. június 30. közötti időtartamra a következő tagokat kell kinevezni:

               —

               Diána BÁNÁTI,

               —

               Marianne ELVANDER,

               —

               Peter GÆMELKE (2),

               —

               Marion GUILLOU,

               —

               Bart SANGSTER,

               —

               Roland VAXELAIRE,

               —

               Konstantinos YAZITZOGLOU.

         2. cikk
   Ezt a határozatot az Európai UnióHivatalos Lapjában ki kell hirdetni.

      Kelt Luxembourgban, 2006. június 19-én.

            a Tanács részéről

            az elnök

         J. PRÖLL

      (1)  HL L 31., 2002.2.1., 1. o. A legutóbb az 575/2006/EK bizottsági rendelettel (HL L 100., 2006.4.8., 3. o.) módosított rendelet.

      (2)  Fogyasztóvédelmi szervezetben és az élelmiszerláncban tevékenykedő egyéb érdekképviseleti szervezetben szerzett tapasztalatokkal rendelkező tag.


title: 2013/356/KKBP: A Politikai és Biztonsági Bizottság Atalanta/2/2013 határozata ( 2013. július 2. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről

text:
               6.7.2013

               HU

               Az Európai Unió Hivatalos Lapja

               L 187/8

         A POLITIKAI ÉS BIZTONSÁGI BIZOTTSÁG ATALANTA/2/2013 HATÁROZATA
   (2013. július 2.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről
   (2013/356/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.

               (2)

               A Politikai és Biztonsági Bizottság 2013. március 22-én elfogadta az Atalanta/1/2013 határozatot (2), amellyel Jorge NOVO PALMA kapitányt nevezte ki az EU-erők parancsnokává.

               (3)

               Az EU műveleti parancsnok javasolta, hogy Jorge NOVO PALMA kapitányt követően Peter LENSELINK kapitányt nevezzék ki az európai uniós erők új parancsnokává.

               (4)

               Az EU Katonai Bizottsága támogatja ezt a javaslatot.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2013. augusztus 6-i hatállyal Peter LENSELINK kapitányt nevezi ki az EU-erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.
   2. cikk
   Az Atalanta/1/2013 határozat ezennel hatályát veszti.
   3. cikk
   Ez a határozat 2013. augusztus 6-án lép hatályba.

      Kelt Brüsszelben, 2013. július 2-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  A Politikai és Biztonsági Bizottság Atalanta/1/2013 határozata (2013. március 22.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről (HL L 87., 2013.3.27., 12. o.).


               23.12.2015

               HU

               Az Európai Unió Hivatalos Lapja

               C 434/155

         P7_TA(2012)0484
   Szavazás a bizottság rendes tagja helyének megüresedése esetén (az eljárási szabályzat 187. cikke (1) bekezdésének értelmezése)
   Az Európai Parlament 2012. december 11-i határozata a a bizottság rendes tagja helyének megüresedése esetén történő szavazásról (az eljárási szabályzat 187. cikke (1) bekezdésének értelmezése (2012/2254(REG))
   (2015/C 434/19)

      Az Európai Parlament,

               —

               tekintettel Alkotmányügyi Bizottsága elnökének 2012. november 27-i levelére,

               —

               tekintettel eljárási szabályzata 211. cikkére,

               1.

               úgy határoz, hogy a 187. cikk (1) bekezdéséhez az alábbi értelmezést csatolja:
               „A bizottság rendes tagja helyének megüresedése esetén az állandó tagnak a 186. cikk (5) bekezdésével összhangban történő átmeneti helyettesítéséig vagy ilyen átmeneti helyettesítés hiányában az új állandó tag jelöléséig helyette ideiglenesen a vele azonos képviselőcsoportba tartozó állandó póttag szavazhat. E jogosultság a Parlamentnek a bizottságok számbeli összetételéről szóló határozatán alapul, és annak biztosítására szolgál, hogy a szavazáson az érintett képviselőcsoportok ugyanannyi tagja vehessen részt, mint a hely megüresedése előtt.”

               2.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.


title: A Tanács határozata (1997. november 17.) az Örményország és Grúzia számára nyújtandó kivételes pénzügyi támogatásról

text:
Fontos jogi nyilatkozat

|

31997D0787

Hivatalos Lap L 322 , 25/11/1997 o. 0037 - 0038

		A Tanács határozata(1997. november 17.)az Örményország és Grúzia számára nyújtandó kivételes pénzügyi támogatásról(97/787/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],mivel a Bizottság, javaslata benyújtása előtt, konzultált a Monetáris Bizottsággal;mivel Örményország és Grúzia alapvető politikai és gazdasági reformokat vezet be és jelentős erőfeszítéseket tesz egy piacgazdasági modell megvalósítására;mivel a Közösség, valamint Örményország és Grúzia között a kereskedelmi és gazdasági kapcsolatok az 1996. április 22-én aláírt Társulási és Együttműködési Megállapodások keretében fognak kibontakozni;mivel Örményország és Grúzia 1994-ben megegyezést kötött a Nemzetközi Valutaalappal (IMF) a stabilizációs és politikai reformintézkedések első csomagjával kapcsolatban, amelyet az IMF rendszerátalakítási hitelkerete segített; mivel az IMF igazgatótanácsa 1995 júniusában készenléti hitelmegállapodást hagyott jóvá további nagyra törő stabilizációs és strukturális reformok támogatására az 1995 júliusától 1996 júniusáig tartó időszakban;mivel az IMF igazgatótanácsa az aktuális készenléti hitelmegállapodások kiváltására 1996 februárjában hároméves bővített szerkezetátalakítási hitelt (ESAF) hagyott jóvá Örményország és Grúzia részére, kedvezményes feltételekkel;mivel az örmény és grúz hatóságok hivatalosan vállalták, hogy a Közösség felé fennálló összes pénzügyi kötelezettségüket teljes mértékben teljesítik;mivel e hatóságok kivételes pénzügyi támogatást kértek a Közösségtől;mivel Örményország és Grúzia alacsony jövedelemmel rendelkező országok, és jelenleg különösen nehéz gazdasági és társadalmi körülményekkel kell szembenézniük; és mivel ezen országok a Világbanktól és a Nemzetközi Valutaalaptól különlegesen kedvező feltételű hitelek felvételére jogosultak;mivel a Közösség által kedvező feltételek mellett, hosszú lejáratú hitelek és közvetlen segélyek formájában nyújtott pénzügyi támogatás megfelelő eszköz a kedvezményezett országok megsegítésére e nehéz időszakban;mivel e támogatás (mind a hitel-, mind a segélyrésze) rendkívül kivételes, s ezért a jövőre nézve nem tekinthető precedensértékűnek;mivel e támogatás segélyrésze nem sérti a költségvetési hatóság hatáskörét;mivel e támogatást a Bizottságnak kell kezelnie;mivel a Szerződés nem biztosít a 235. cikkben meghatározottakon kívül más hatáskört e határozat elfogadásához,A KÖVETKEZŐKÉPPEN HATÁROZOTT:1. cikk(1) A Közösség kivételes pénzügyi támogatást nyújt Örményország és Grúzia részére, hosszú lejáratú hitel és közvetlen segélyek formájában.(2) E segély hitelrésze egy legfeljebb 170 millió ECU összegű, legfeljebb 15 éves lejáratú hitel, 10 éves fizetési haladékkal. Ennek érdekében a Bizottság felhatalmazást kap, hogy az Európai Közösség nevében a szükséges összegben kölcsönt vegyen fel, amelyet majd hitel formájában a kedvezményezett országok rendelkezésére bocsát.(3) A támogatás segélyrésze 1997-ben 10 millió ECU, az 1998-tól 2002-ig tartó időszakban pedig évente 17 millió ECU. Az éves segély abban az esetben áll rendelkezésre, ha a kedvezményezett országok a Közösség felé fennálló nettó adósságukat legalább hasonló nagyságú összeggel csökkentették.(4) A (2) és (3) bekezdésben meghatározott pénzügyi támogatást a kedvezményezett országok csak azzal a feltétellel kapják meg, ha:a) teljes mértékben teljesítették a Közösség felé fennálló valamennyi kötelezettségüket;b) kielégítő módon végrehajtják az IMF-program keretében történő átfogó átalakítási és reformprogramot.(5) A Közösség által nyújtott pénzügyi támogatást a Bizottság kezeli a Monetáris Bizottsággal folytatott konzultáció alapján, figyelembe véve a Nemzetközi Valutaalap és a kedvezményezett országok között meglévő és a jövőben megkötendő megállapodásokat.2. cikk(1) A Bizottság felhatalmazást kap, hogy e határozat rendelkezéseire is figyelemmel megállapodjon a kedvezményezett országok hatóságaival a támogatáshoz kapcsolódó pontos összegekről és feltételekről.(2) A Bizottság a Monetáris Bizottsággal konzultálva meggyőződik arról, hogy a kedvezményezett országok politikái tiszteletben tartják az e határozat szerint nyújtott pénzügyi támogatás céljait és feltételeit.3. cikk(1) A Bizottság a hitel teljes összegét 1997-ben rendelkezésre bocsátja az adomány első részletével együtt, az 1. cikk (4) bekezdése feltételeinek betartására is figyelemmel. Ezután a Bizottság a segély többi részét éves részletekben teljesíti, amennyiben az 1. cikk (4) bekezdése b) pontjának feltételei teljesülnek.(2) A pénzt a kedvezményezett országok központi bankjainak kell kifizetni.4. cikk(1) Az 1. cikkben említett hitelnyújtási és hitelfelvételi műveleteket ugyanazon értéknapon kell végrehajtani. E műveletek kapcsán a Közösség a lejáratokat nem változtatja meg, nem vállal átváltási árfolyam- vagy kamatkockázatot, vagy bármely egyéb kereskedelmi kockázatot.(2) A Bizottság gondoskodik arról, hogy egy előtörlesztésre vonatkozó záradék is szerepeljen a hitelfeltételek között.(3) A kedvezményezett országok kérésére, és ha a körülmények engedik a hitelek kamatlábainak csökkentését, a Bizottság az általa felvett kölcsönök egészét vagy egy részét refinanszírozhatja vagy átalakíthatja a vonatkozó pénzügyi feltételeket. A refinanszírozás vagy átalakítás az (1) bekezdésben meghatározott feltételek szerint történik. E műveletek nem vezethetnek a szóban forgó kölcsön átlagos lejáratának meghosszabbításához, vagy a refinanszírozás vagy átalakítás napja szerinti tőkeösszeg-tartozás aktuális átváltási árfolyamon számolt összegének növeléséhez.(4) Az e határozat szerinti műveletek végrehajtása során a Közösségnél felmerült minden járulékos költség a kedvezményezett országokat terheli.(5) A Monetáris Bizottságot legalább évente egyszer értesíteni kell a (2) és a (3) bekezdés szerint végzett műveletekről.5. cikk(1) A Bizottság évente legalább egyszer jelentést nyújt be az Európai Parlamentnek és a Tanácsnak e határozat végrehajtásáról.(2) 2002. december 31-e előtt a Tanács a Bizottság által készített átfogó jelentés alapján megvizsgálja, hogy e határozatot addig az időpontig hogyan hajtották végre.Kelt Brüsszelben, 1997. november 17-én.a Tanács részérőlaz elnökJ.-C. Juncker[1] HL C 95., 1997.3.24., 64. o.[2] HL C 304., 1997.10.6., 39. o.--------------------------------------------------


title: 2014/812/EU: Az Európai Parlament és a Tanács határozata ( 2014. október 22. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2013/010 ES/Castilla y León” referenciaszámú kérelme)

text:
               20.11.2014

               HU

               Az Európai Unió Hivatalos Lapja

               L 333/11

         AZ EURÓPAI PARLAMENT ÉS A TANÁCS HATÁROZATA
   (2014. október 22.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2013/010 ES/Castilla y León” referenciaszámú kérelme)

      (2014/812/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (1) és különösen annak 12. cikke (3) bekezdésére,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (2) és különösen annak 23. cikke második albekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (3) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (4) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Spanyolország 2013. december 5-én az EGAA igénybevételére irányuló kérelmet nyújtott be a Castilla y León NUTS II. szintű régióban (ES41) a NACE Rev. 2. rendszer szerinti 16. ágazatban (fa és faipari, illetve parafatermékek feldolgozása, kivéve bútoráruk; szalma és fonottáru gyártása) tevékenykedő három vállalatnál történt elbocsátások tekintetében, és a kérelmet 2014. március 25-ig további információval egészítette ki. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 700 000 EUR rendelkezésre bocsátására tesz javaslatot.

               (4)

               Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 700 000 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. október 22-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 406., 2006.12.30., 1. o.

      (2)  HL L 347., 2013.12.20., 855. o.

      (3)  HL L 347., 2013.12.20., 884. o.

      (4)  HL C 373., 2013.12.20., 1. o.